Държавен вестник, бр. 96, 2003 г., стр. 9

Б Р О Й  96
Д Ъ Р Ж А В Е Н   В Е С Т Н И К
С Т Р .  9
15. “Летливо органично съединение” е всяко
органично съединение, което при температура
293,15 °К (20 °C) има налягане на парите от 0,01
kPa или повече, или има съответстваща летли-
вост при конкретните условия на употреба в
дадена инсталация. Фракцията креозот, която
превишава посочената стойност на налягане на
парите при температура 293,15 °K (20 °C), се счи-
та за ЛОС.
16. “Органичен разтворител” е всяко ЛОС,
използвано самостоятелно или в съчетание с
други реактиви и без да претърпява химичес-
ка промяна, за разтваряне на суровини, про-
дукти или отпадъчни материали, или като по-
чистващо вещество за разтваряне на замър-
сители, или като разредител, или като дис-
персионна среда, или като коректор на виско-
зитет, или като коректор на повърхностно
напрежение, или като пластификатор, или
като консервант.
17. “Халогенирани органични разтворители”
са всички органични разтворители, които съ-
държат в молекулата си не по-малко от един
атом бром, хлор, флуор или йод.
18. “Покритие” е всеки препарат, включи-
телно органичните разтворители, необходими
за правилното му приложение, който се изпол-
зва за осигуряване на декоративно, защитно или
друго функционално въздействие върху дадена
повърхност.
19. “Свързващо вещество” е всеки препарат,
включително органичните разтворители или
другите препарати, съдържащи органични раз-
творители, необходими за правилното му при-
ложение, който се използва за свързване на
отделните части на даден продукт.
20. “Мастило” е всеки препарат, включи-
телно органичните разтворители или другите
препарати, съдържащи органични разтвори-
тели, необходими за правилното му приложе-
ние, който се използва в печатарството за
налагане на текст или изображения върху
повърхност.
21. “Лак” означава прозрачно покритие.
22. “Консумация” означава общото количес-
тво вложени органични разтворители в една
инсталация за календарна година или друг два-
надесетмесечен период, с изключение на ЛОС,
възстановени за повторна употреба.
23. “Количество вложени разтворители” е
количеството органични разтворители, вкл.
тези в отделните препарати, използвани при
извършването на дадена дейност, включител-
но разтворителите, рециклирани в инсталаци-
ята и извън нея, като рециклираните разтво-
рители се отчитат всеки път, когато се влагат
в дейността.
24. “Повторна употреба” на органични раз-
творители означава използването на органич-
ни разтворители, възстановени в дадена инста-
лация за всякакви технически или търговски
цели и включващи употребата като гориво, но
без да включват окончателното депониране на
такива възстановени органични разтворители
като отпадъци.
25. “Масов поток” означава количеството
на емитираните ЛОС, изразено като маса за
един час.
26. “Номинален капацитет” означава мак-
сималното количество на вложените в дадена
инсталация органични разтворители, осредне-
но за един ден, в случай че инсталацията работи
в нормални експлоатационни условия при про-
ектна производителност.
27. “Нормална експлоатация” означава всич-
ки периоди на експлоатация на дадена инстала-
ция, с изключение на операциите по въвеждане
или извеждане от експлоатация и обслужване
на оборудването.
28. “Контролирани условия” са такива усло-
вия на експлоатация на дадена инсталация, при
които емисиите на ЛОС, образувани в резултат
на дейността, се отвеждат и изпускат контро-
лирано през комин или пречиствателно съоръ-
жение, т. е. при тях не всички емисии от дадена
инсталация са неорганизирани.
29. “Нормални условия” означава темпера-
тура 273,15 °К (0 °C) и налягане 101,3 kPa.
30. “Средна стойност” за 24 часа означава
аритметичната средна стойност, образувана от
всички валидни показания, измерени през съ-
ответния 24-часов период на нормална екс-
плоатация.
31. “Операции по въвеждане и извеждане от
експлоатация” са операциите по въвеждане или
извеждане от експлоатация на дадена инстала-
ция или част от нея (технологичен възел, съо-
ръжение, резервоар и др.), вкл. състоянието на
работа на инсталацията на празен ход. Повта-
рящите се регулярно фази на нормална експло-
атация с променливи технологични параметри
не се считат за операции по въвеждане и извеж-
дане от експлоатация.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Тази наредба се издава на основание
чл. 9, ал. 1 от Закона за чистотата на атмос-
ферния въздух.
§ 3. Наредбата влиза в сила от 1.I.2004 г.
§ 4. Действащите инсталации, въведени в
експлоатация след 30.IV.2001 г., да се приведат
в съответствие с изискванията на глава втора
на тази наредба не по-късно от 31.ХII.2006 г.
§ 5. Действащите инсталации, въведени в
експлоатация до 30.IV.2001 г. вкл., да се приве-
дат в съответствие с изискванията на глава вто-
ра на тази наредба не по-късно от 31.Х.2007 г.